kjerringrock: NY VINYL I POSTKASSA: Æ OG DEM – GJENDØDSLIGHETA.
"Æ" er sanger og låtskriver Erling Ramskjell fra Træna i Nordland. Med seg på sitt femte album; Gjendødsligheta har han altså Dem, dvs venner og to søsken.
SAGT OM GJENDØDSLIGHETA (fra erling.nu)
- Per A. Risnes jr., D2
- Tor Martin bø, VG
- Kai Kristiansen Adressa (5/6)
- Kenneth Staurset Fåne, Icon music mag (8/10)
Som samler av norsk musikk, blir jeg spesielt interessert når jeg kommer over en artist fra hjemfylket. Jeg må bare innrømme at jeg ikke får med meg mer enn en brøkdel av alle titler som blir utgitt av norsk artister, men jeg prøver å henge med så godt jeg kan på vinylutgivelser. Så derfor var det med stor spenning at jeg la Trænas store sønn (som visstnok ikke er fra Træna men fra Rognan) på platetallerkenen. Dette er ei skive som krever flere avspillinger. Hele lydbildet er noe uvant, tekstene er rare og inneholder mange ord jeg aldri har hørt tidligere, selv om jeg behersker dialekta ganske godt. Det er slett ikke enkelt å forstå hva Æ mener med sine tekster. Jeg mistenker faktisk at han utfordrer oss til å tolke tekstene selv. Videre er jeg ganske sikker på at Æ er inspirert av en annen nordlending, nemlig Terje Nilsen. Dessverre skorter det litt på sangstemmen. Men det som mangler i de lyriske tekstene tar Æ igjen i mystikk og spenning.